FI Euroopan unionin virallinen lehti L 197/17

KOMISSION TÄYTÄNTÖÖNPANOASETUS (EU) N:o 694/2013,

annettu 19 päivänä heinäkuuta 2013,

jakokertoimen vahvistamisesta 1 päivän ja 7 päivän heinäkuuta 2013 välisenä aikana haettujen sokerialan tuotteiden tuontitodistusten myöntämiseksi eräissä tariffikiintiöissä sekä tällaisten hakemusten jättämisen keskeyttämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

ottaa huomioon tiettyjen yhteisön tariffikiintiöiden avaamisesta ja hallinnoinnista sokerialalla 25 päivänä syyskuuta 2009 annetun komission asetuksen (EY) N:o 891/2009 (3) ja erityisesti sen 5 artiklan 2 kohdan,

sekä katsoo seuraavaa:

(1) Toimivaltaisille viranomaisille 1 päivän ja 7 päivän heinäkuuta 2013 välisenä aikana asetuksen (EY) N:o 891/2009 ja siirtymätoimenpiteistä sokerialalla Kroatian liittymisen vuoksi 25 helmikuuta 2013 annetun komission täytäntöönpanoasetuksen (EU) N:o 170/2013 (4) mukaisesti toimitetuissa tuontitodistushakemuksissa mainitut määrät ylittävät järjestysnumeron 09.4367 osalta käytettävissä olevat määrät.

(2) Toimivaltaisille viranomaisille 1 päivän ja 7 päivän heinäkuuta 2013 välisenä aikana asetuksen (EY) N:o 891/2009 ja täytäntöönpanoasetuksen (EU) N:o 170/2013 mukaisesti toimitetuissa tuontitodistushakemuksissa mainitut määrät ovat yhtä suuret kuin järjestysnumeron 09.4325 osalta käytettävissä olevat määrät.

(3) Sen vuoksi olisi vahvistettava asetuksen (EY) N:o 1301/2006 mukaisesti jakokerroin todistuksille, jotka myönnetään järjestysnumeron 09.4367 osalta.

(4) Uusien todistushakemusten jättäminen järjestysnumeroiden 09.4325 ja 09.4367 osalta olisi keskeytettävä markkinointivuoden loppuun asti asetuksen (EY) N:o 891/2009 mukaisesti,

ON HYVÄKSYNYT TÄMÄN ASETUKSEN:

1 artikla

1. Määriin, joista on jätetty asetuksen (EY) N:o 891/2009 ja täytäntöönpanoasetuksen (EU) N:o 170/2013 mukaisesti tuontitodistushakemuksia 1 päivän ja 7 päivän heinäkuuta 2013 välisenä aikana, sovelletaan tämän asetuksen liitteessä esitettyjä jakokertoimia.

2. Uusien todistushakemusten jättäminen liitteessä olevien järjestysnumerojen osalta keskeytetään markkinointivuoden 2012/2013 loppuun asti.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 2013. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 299, 16.11.2007, s. 1.

(2) EUVL L 238, 1.9.2006, s. 13.

(3) EUVL L 254, 26.9.2009, s. 82.

(4) EUVL L 55, 27.2.2013, s. 1.